# Blåtårn (Københavns Slot)

### Fra Wikipedia, den frie encyklopædi

Du har nye beskeder (forskel fra næstsidste redigering).
Blåtårn

Blåtårn var tårnet på Københavns Slot. Det vides ikke hvornår det er bygget, men det formodes at være under Erik af Pommern; man ved at det eksisterede da Kong Hans regerede.

Tårnet lå mellem riddersalen og portbygninen. Det var i 5 etager og med et kvadratisk grundplan som målte omtrent 16 meter på hvert led. Da Christian 4. blev kronet i 1596 blev muren forhøjet med næsten 3 meter til omkring 28 meter (44 alen)[1] og der blev tilføjet et spir med kobbertag. Da Frederik 4. ombyggede Københavns Slot i begyndelsen af 1700-tallet blev Blåtårn stående, men det blev gennembrudt af den nye hovedport til slotsgården og kom derved også til at fungere som portbygning.

Øverst oppe var der indrettet fængsel, og mest kendt er det nok for Leonora Christinas lange fængselsophold; hun sad der i 21 år for medvirken til Corfitz Ulfeldts forræderi. Det var her hun i 1673-1674 påbegyndte sit Jammersminde, fortsat og bearbejdet senere, som en skildring af fængselslivet stilet til hendes børn.

Af andre kendte fanger kan nævnes Torben Oxe, rigsråd Knud Pedersen Gyldenstjerne og biskop Joachim Rønnov

Blåtårn blev revet ned sammen med resten af slottet i 1731-1732. Herefter betegnede "Blåtårn" en arrestbygning for enden af Frederiksholms Kanal, nedrevet 1848. H.C. Andersen troede, at det var i dette Blåtårn, at Leonora Christina havde været indespærret.

## [redigér] Se også

Frederik 3.

## [redigér] Ekstern henvisning

- H.C. Andersens fejltagelse om Blåtårn

## [redigér] Noter

1. ↑ Måltegning fra omkr. 1700. Gengivet i Hvidt, Ellehøj og Norn (red.):Christiansborg Slot. Folketingets Præsidium, 1975

Hentet fra "http://da.wikipedia.org../../../b/l/%C3%A5/Bl%C3%A5t%C3%A5rn_%28K%C3%B8benhavns_Slot%29_63eb.html"

Kategori: Københavns historie

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Íslenska
- Svenska